Samas ei ole Eesti kui niisugune  k6psu mõttemaailmas üldse olulsel kohal. K6ps on väga poliitika- ja kultuurikauge inimene ning ajaloost ei jaga ta ka mitte mõhkugi, aga rahvusriigi idee ning etniliste gruppide ületähtsustamine (veel hullem -- vastandamine) tundub k6psule mõttetu: pea kõik olulised probleemid ja eluvaldkonnad on oma olemuselt globaalsed ning erineva etnilise taustaga inimesed on oma olemuselt rohkem sarnased kui erinevad. Igaühel on õigus elada seal, kus ta soovib, ning muuta võimaluste piires seda kohta enda jaoks  paremaks, seejuures kahjustamata kellegi teise selliseid õigusi. Mingite ajaloosündmuste erinev interpretatsioon kahe etnilise grupi liikmete poolt ei ole OLULINE PROBLEEM, sellega saab elada. Olulised probleemid on ülerahvastatus, nälg, hoolimatus, nakkushaigused, vägivald, pikaajalised pöördumatud keskkonnakahjustused jne.